CELEX: 52007PC0619
Language: el
Date: 2007-10-18
Title: Πρόταση κανονισμου του Ευρωπαϊκου Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 2252/2004 του Συμβουλίου σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών

Σημαντική ανακοίνωση νομικού περιεχομένου

|

52007PC0619

Πρόταση κανονισμου του Ευρωπαϊκου Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 2252/2004 του Συμβουλίου σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών  /* COM/2007/0619 τελικό - COD 2007/0216 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.10.2007COM(2007) 619 τελικό2007/0216 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2252/2004 του Συμβουλίου σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΙστορικο της προτασησ |110 | Αιτιολόγηση και στόχοι της πρότασης Ο κανονισμός (ΕΚ) αριθ. 2252/2004 σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών δεν περιλαμβάνει εξαιρέσεις για τη λήψη δακτυλικών αποτυπωμάτων. Ως εκ τούτου, είναι αναγκαίο να προστεθούν διατάξεις με τις οποίες να εξαιρούνται από την εν λόγω υποχρέωση οι ανήλικοι που δεν έχουν συμπληρώσει το έκτο έτος της ηλικίας, καθώς και τα άτομα για τα οποία είναι πρακτικώς αδύνατη η λήψη δακτυλικών αποτυπωμάτων. |120 | Γενικό ιστορικό Το Συμβούλιο εξέδωσε τον κανονισμό (ΕΚ) αριθ. 2252/2004 σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών[1] στις 13 Δεκεμβρίου 2004. Κατά τον χρόνο υποβολής της πρότασης της Επιτροπής και πραγματοποίησης των συζητήσεων επ’ αυτής στο Ευρωπαϊκό Κοινοβούλιο και στο Συμβούλιο, δεν είχε αποκτηθεί πείρα από τη χρήση βιομετρικών δεδομένων για μεγάλης κλίμακας εφαρμογές σε ταξιδιωτικά έγγραφα. Οι σχετικές νέες τεχνολογίες για την ενσωμάτωση πλινθίων (τσιπ) με βιομετρικά δεδομένα δεν είχαν ακόμη εφαρμοσθεί ούτε δοκιμασθεί. Κατά τη διάρκεια πιλοτικών σχεδίων που υλοποίησαν μερικά κράτη μέλη προέκυψαν ενδείξεις για το ότι τα δακτυλικά αποτυπώματα ανηλίκων που δεν έχουν συμπληρώσει το έκτο έτος της ηλικίας δεν πληρούσαν τις ποιοτικές προδιαγραφές που διασφαλίζουν εξακρίβωση της ταυτότητας με απόλυτη ταύτιση. Πέραν αυτού, υπόκεινται σε σημαντικές μεταβολές, που καθιστούν δυσχερή τον έλεγχό τους καθ’ όλη τη διάρκεια ισχύος του διαβατηρίου. Τόσο για νομικούς λόγους όσο και για λόγους ασφαλείας, είναι σκόπιμο να μην αφεθεί ανοικτός προς ρύθμιση από την εθνική νομοθεσία ο καθορισμός των εξαιρέσεων στην υποχρέωση παροχής δακτυλικών αποτυπωμάτων για διαβατήρια και άλλου είδους ταξιδιωτικά έγγραφα που εκδίδονται από τα κράτη μέλη. Κατά συνέπεια, η Επιτροπή προτείνει να τροποποιηθεί ο κανονισμός (ΕΚ) αριθ. 2252/2004 κατά τρόπον ώστε να θεσπισθούν εναρμονισμένες εξαιρέσεις. Συγκεκριμένα, από τη σχετική υποχρέωση είναι σκόπιμο να απαλλάσσονται οι ανήλικοι κάτω των έξι ετών και τα άτομα από τα οποία η λήψη δακτυλικών αποτυπωμάτων είναι πρακτικώς αδύνατη. Εξάλλου, ως πρόσθετο μέτρο ασφαλείας και προκειμένου να παρέχεται αυξημένη ασφάλεια για τους ανηλίκους, θα καθιερωθεί η αρχή «ένα άτομο-ένα διαβατήριο». Η αρχή αυτή συνιστάται επίσης από τη Διεθνή Οργάνωση Πολιτικής Αεροπορίας (ICAO) και διασφαλίζει ότι το εκάστοτε διαβατήριο και τα βιομετρικά χαρακτηριστικά συνδέονται αποκλειστικά και μόνο προς τον κάτοχο του διαβατηρίου. Είναι πιο ασφαλές κάθε φυσικό πρόσωπο να έχει το δικό του διαβατήριο. Αν, για παράδειγμα, εκδίδεται διαβατήριο το οποίο περιλαμβάνει επιπλέον τα τέκνα του κατόχου, με αναφορά μόνον του ονοματεπωνύμου τους και χωρίς φωτογραφία, στο πλινθίο θα καταχωρούνται μόνον τα βιομετρικά δεδομένα του οικείου γονέα. Δεν θα αποθηκεύονται βιομετρικές πληροφορίες για τα τέκνα. Κατά συνέπεια, δεν είναι δυνατό να ελέγχεται με αξιοπιστία η ταυτότητα των τέκνων. Τούτο υπάρχει περίπτωση να υποθάλψει την παράνομη διακίνηση ανηλίκων. Η δυσμενής αυτή συνέπεια θα μπορούσε να αποφευχθεί με την καθιέρωση της αρχής «ένα άτομο-ένα διαβατήριο». Νέα διαδικασία επιτροπολογίας Η απόφαση 1999/468/ΕΚ τροποποιήθηκε με την απόφαση 2006/512/ΕΚ, με την οποία θεσπίστηκε κανονιστική διαδικασία με έλεγχο για τα μέτρα γενικής εμβέλειας που έχουν ως αντικείμενο την τροποποίηση μη ουσιωδών στοιχείων μιας βασικής πράξης που έχει εκδοθεί με τη διαδικασία του άρθρου 251 της συνθήκης. Ο κανονισμός (ΕΚ) αριθ. 2252/2004 προβλέπει διαδικασία επιτροπολογίας για την επεξεργασία των τεχνικών προδιαγραφών που μνημονεύονται στο άρθρο 2 και τα οποία είναι αναγκαία για την εφαρμογή του κανονισμού. Δεν επέρχεται καμία απολύτως μεταβολή στον κανονισμό. Οι τεχνικές προδιαγραφές συμπληρώνουν τον κανονισμό και με αυτές καθορίζεται, για παράδειγμα, ο τρόπος διασφάλισης της πρόσβασης στο πλινθίο. Σε περίπτωση που οι εν λόγω τεχνικές προδιαγραφές πρέπει να παραμείνουν απόρρητες προκειμένου να αποτραπεί το ενδεχόμενο της προσπέλασης και χρήσης τους από πλαστογράφους ή από πρόσωπα που έχουν δόλιους σκοπούς, η επιτροπή επιτροπολογίας δύναται να αποφασίσει σύμφωνα με το άρθρο 3 ότι πρέπει να είναι απόρρητες. Μια τέτοια απόφαση επιτροπολογίας ομοίως δεν έχει συνέπειες για τον κανονισμό, αλλά απλώς συνιστά εκτέλεση των επιταγών του κανονισμού, μέσω της αύξησης της ασφάλειας των ταξιδιωτικών εγγράφων. Κατά συνέπεια, δεν είναι εφαρμοστέα εν προκειμένω η διαδικασία επιτροπολογίας με έλεγχο. |130 | Ισχύουσες διατάξεις στον τομέα στον οποίον εμπίπτει η πρόταση Η παρούσα πρόταση αποσκοπεί σε τροποποίηση του κανονισμού (ΕΚ) αριθ. 2252/2004, ο οποίος προς το παρόν δεν προβλέπει εξαιρέσεις από την υποχρέωση παροχής δακτυλικών αποτυπωμάτων. Συνεπώς, η καθιέρωση της αρχής «ένα άτομο-ένα διαβατήριο» και η απαλλαγή από την υπόψη υποχρέωση των ανηλίκων κάτω των έξι ετών και των ατόμων από τα οποία η λήψη δακτυλικών αποτυπωμάτων είναι πρακτικώς αδύνατη αποτελεί αναγκαίο συμπλήρωμα της ισχύουσας νομοθεσίας. |141 | Συνοχή με τις άλλες πολιτικές και στόχους της Ένωσης Άνευ αντικειμένου. |Διαβούλευση με τα ενδιαφερόμενα μέρη και εκτίμηση των επιπτώσεων |Διαβούλευση με τα ενδιαφερόμενα μέρη |219 | Ο παρών κανονισμός συνιστά τροποποίηση του υφιστάμενου κανονισμού (ΕΚ) αριθ. 2252/2004. Σε ό,τι αφορά την πρώτη τροποποίηση, δηλαδή την εξαίρεση στην υποχρέωση παροχής δακτυλικών αποτυπωμάτων, το θέμα εξετάστηκε κατά τις διαβουλεύσεις με αντικείμενο το Σύστημα Πληροφοριών για τις Θεωρήσεις, στο πλαίσιο των οποίων ζητήθηκε η γνώμη του Ευρωπαίου Επόπτη Προστασίας Δεδομένων (EDPS) και της Ομάδας εργασίας για την προστασία δεδομένων του άρθρου 29. Και κατά τη συζήτηση της τροποποίησης της κοινής προξενικής εγκυκλίου περί της καθιέρωσης βιομετρικών στοιχείων, ο EDPS δήλωσε ότι είναι σκόπιμο να θεσπισθούν εφεδρικές διαδικασίες για τα άτομα εκείνα τα οποία αδυνατούν να διαθέσουν βιομετρικά αναγνωριστικά στοιχεία. Σε ό,τι αφορά τη δεύτερη τροποποίηση, δηλαδή την καθιέρωση της αρχής «ένα άτομο-ένα διαβατήριο», τα πλείστα κράτη μέλη εφαρμόζουν ήδη αυτή την αρχή, δεδομένου ότι σχετική σύσταση έχει επίσης διατυπώσει η Διεθνής Οργάνωση Πολιτικής Αεροπορίας. |Συγκέντρωση και χρήση εμπειρογνωμοσύνης |229 | Δεν χρειάστηκε η προσφυγή σε πρόσθετη εξωτερική εμπειρογνωμοσύνη (βλ. παραπάνω). |230 | Εκτίμηση των επιπτώσεων Δεν καταρτίστηκε εκτίμηση των επιπτώσεων. Η παρούσα πρόταση συμπληρώνει τον κανονισμό (ΕΚ) αριθ. 2252/2004. Με αυτήν καθιερώνεται η αρχή «ένα άτομο-ένα διαβατήριο» και απαλλάσσονται από την υποχρέωση αυτή οι ανήλικοι κάτω των έξι ετών και τα άτομα από τα οποία η λήψη δακτυλικών αποτυπωμάτων είναι πρακτικώς αδύνατη. Σε ό,τι αφορά το πρώτο σκέλος, τα περισσότερα κράτη μέλη εφαρμόζουν ήδη την προαναφερθείσα αρχή και συνεπώς τα εν λόγω κράτη μέλη δεν πρόκειται να επιβαρυνθούν με επιπλέον κόστος. Επιπλέον, τα κράτη μέλη τα οποία χορηγούν οικογενειακά διαβατήρια έχουν ήδη προβλέψει τη δυνατότητα χορήγησης ατομικών διαβατηρίων κατόπιν αιτήσεως, παραδείγματος χάρη επειδή τα διαβατήρια αυτού του τύπου είναι αναγκαία για ταξίδια στις ΗΠΑ. Συνεπώς, ούτε σε αυτή την περίπτωση θα προκύψει πρόσθετη οικονομική επιβάρυνση. Αντιθέτως, θα υπάρξει κάποιο επιπλέον κόστος για τους πολίτες, οι οποίοι υποχρεούνται να πληρώνουν τέλος για κάθε διαβατήριο. Παρόλα αυτά, διαβατήριο απαιτείται μόνο για ταξίδια προς τρίτες χώρες, διότι για τις μετακινήσεις στο εσωτερικό της ΕΕ αρκεί το δελτίο ταυτότητας. Επιπλέον, θα αυξηθεί η ασφάλεια των ταξιδίων, διότι θα προστατεύονται καλύτερα οι ανήλικοι. Προκειμένου για το δεύτερο σκέλος, δηλαδή τις εξαιρέσεις στην υποχρέωση παροχής δακτυλικών αποτυπωμάτων, η τροποποίηση αποτελεί την ανταπόκριση στο αίτημα της θέσπισης εφεδρικών διαδικασιών. |Νομικα στοιχεια της προτασησ |305 | Περίληψη της προτεινόμενης δράσης Η Επιτροπή προτείνει την τροποποίηση του κανονισμού (ΕΚ) αριθ. 2252/2004 έτσι ώστε να επιτυγχάνεται εναρμόνιση της επιβεβλημένης απαλλαγής από τη συγκεκριμένη υποχρέωση των ανηλίκων κάτω των έξι ετών και των ατόμων από τα οποία η λήψη δακτυλικών αποτυπωμάτων είναι πρακτικώς αδύνατη. Εξάλλου, για λόγους κατοχύρωσης της ασφάλειας των επίσημων εγγράφων, καθιερώνεται η γενική αρχή που είναι γνωστή ως «ένα άτομο-ένα διαβατήριο», την οποία συνιστά επίσης η Διεθνής Οργάνωση Πολιτικής Αεροπορίας (ICAO). Το μέτρο αυτό θα συμβάλει στην αποτροπή της παράνομης διακίνησης ανηλίκων. Κάθε ανήλικος θα διαθέτει δικό του διαβατήριο, με τα δικά του βιομετρικά αναγνωριστικά στοιχεία, πράγμα που θα διευκολύνει τους ελέγχους στα σύνορα. |310 | Νομική βάση Άρθρο 62 παράγραφος 2 στοιχείο α) ΣΕΚ. |329 | Αρχή της επικουρικότητας Ο κανονισμός (ΕΚ) αριθ. 2252/2004 εκδόθηκε από την Κοινότητα. Η Κοινότητα είναι επίσης αρμόδια για την εναρμόνιση των εξαιρέσεων στην υποχρέωση παροχής δακτυλικών αποτυπωμάτων. |Αρχή της αναλογικότητας Η πρόταση συνάδει με την αρχή της αναλογικότητας για τον ακόλουθο λόγο ή λόγους. |331 |332 | Η παρούσα πρόταση τροποποιεί τον κανονισμό (ΕΚ) αριθ. 2252/2004, καθιερώνει την αρχή «ένα άτομο-ένα διαβατήριο» και απαλλάσσει από την εν λόγω υποχρέωση τους ανήλικους κάτω των έξι ετών και τα άτομα από τα οποία η λήψη δακτυλικών αποτυπωμάτων είναι πρακτικώς αδύνατη. |Επιλογή νομικής πράξης |341 | Προτεινόμενη νομική πράξη: κανονισμός. |342 | Η χρήση άλλης νομικής πράξης δεν ενδείκνυται για τον ακόλουθο λόγο ή λόγους. Για την τροποποίηση του κανονισμού (ΕΚ) αριθ. 2252/2004 απαιτείται κανονισμός. |Δημοσιονομικεσ επιπτωσεισ |409 | Η πρόταση δεν έχει επιπτώσεις στον κοινοτικό προϋπολογισμό. |1.  2007/0216 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 2252/2004 του Συμβουλίου σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελώνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 62 παράγραφος 2 στοιχείο α),την πρόταση της Επιτροπής[2],Ενεργώντας σύμφωνα με τη διαδικασία που προβλέπεται στο άρθρο 251 της συνθήκης[3],Εκτιμώντας τα εξής:(1) Το Ευρωπαϊκό Συμβούλιο της Θεσσαλονίκης επιβεβαίωσε ότι απαιτείται συνεκτική προσέγγιση στην ΕΕ όσον αφορά τα βιομετρικά αναγνωριστικά στοιχεία ή τα βιομετρικά δεδομένα για τα έγγραφα των υπηκόων τρίτων χωρών, τα διαβατήρια των πολιτών της ΕΕ και τα συστήματα πληροφοριών (VIS και SIS II).(2) Στο πλαίσιο αυτό, το Συμβούλιο εξέδωσε τον κανονισμό (ΕΚ) αριθ. 2252/2004, της 13ης Δεκεμβρίου 2004, σχετικά με την καθιέρωση προτύπων για τα χαρακτηριστικά ασφαλείας και τη χρήση βιομετρικών στοιχείων στα διαβατήρια και τα ταξιδιωτικά έγγραφα των κρατών μελών[4] ως ένα σημαντικό βήμα προς τη χρήση νέων στοιχείων, με τα οποία αυξάνεται η ασφάλεια των ταξιδιωτικών εγγράφων και καθιερώνεται μια πιο αξιόπιστη αντιστοιχία μεταξύ του κατόχου και του διαβατηρίου ή του ταξιδιωτικού εγγράφου, που συμβάλλει σημαντικά στη μέριμνα για την προστασία από δόλια χρήση του.(3) Ο κανονισμός (ΕΚ) αριθ. 2252/2004 προβλέπει γενική υποχρέωση παροχής δακτυλικών αποτυπωμάτων, τα οποία αποθηκεύονται σε ανεπαφικό πλινθίο του διαβατηρίου. Παρόλα αυτά, η πείρα που έχει αποκομισθεί από σχετικές δοκιμές έχει καταδείξει την αναγκαιότητα εξαιρέσεων. Κατά τη διάρκεια πιλοτικών σχεδίων που υλοποίησαν μερικά κράτη μέλη προέκυψαν ενδείξεις για το ότι τα δακτυλικά αποτυπώματα ανηλίκων που δεν έχουν συμπληρώσει το έκτο έτος της ηλικίας δεν πληρούσαν τις ποιοτικές προδιαγραφές που διασφαλίζουν εξακρίβωση της ταυτότητας με απόλυτη ταύτιση. Πέραν αυτού, υπόκεινται σε σημαντικές μεταβολές, που καθιστούν δυσχερή τον έλεγχό τους καθ’ όλη τη διάρκεια ισχύος του διαβατηρίου.(4) Η εναρμόνιση των εξαιρέσεων στην υποχρέωση παροχής δακτυλικών αποτυπωμάτων είναι επιβεβλημένη για τη διατήρηση κοινών προτύπων ασφαλείας και ενόψει της απλούστευσης των συνοριακών ελέγχων. Τόσο για νομικούς λόγους όσο και για λόγους ασφαλείας, είναι σκόπιμο να μην αφεθεί ανοικτός προς ρύθμιση από την εθνική νομοθεσία ο καθορισμός των εξαιρέσεων στην υποχρέωση παροχής δακτυλικών αποτυπωμάτων για διαβατήρια και άλλου είδους ταξιδιωτικά έγγραφα που εκδίδονται από τα κράτη μέλη.(5) Εξάλλου, ως πρόσθετο μέτρο ασφαλείας και προκειμένου να παρέχεται αυξημένη ασφάλεια για τους ανηλίκους, είναι σκόπιμο να καθιερωθεί η αρχή «ένα άτομο-ένα διαβατήριο». Η αρχή αυτή συνιστάται επίσης από τη Διεθνή Οργάνωση Πολιτικής Αεροπορίας (ICAO) και διασφαλίζει ότι το εκάστοτε διαβατήριο και τα βιομετρικά χαρακτηριστικά συνδέονται αποκλειστικά και μόνο προς τον κάτοχο του διαβατηρίου. Είναι πιο ασφαλές κάθε φυσικό πρόσωπο να έχει το δικό του διαβατήριο.(6) Ο παρών κανονισμός δεν υπερβαίνει το μέτρο που είναι αναγκαίο για την επίτευξη των επιδιωκόμενων στόχων, όπως επιτάσσει η τρίτη παράγραφος του άρθρου 5 της συνθήκης.(7) Σύμφωνα με τα άρθρα 1 και 2 του πρωτοκόλλου για τη θέση της Δανίας, που προσαρτάται στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στη θέσπιση του παρόντος κανονισμού και δεν δεσμεύεται από αυτόν, ούτε υπόκειται στην εφαρμογή του. Ωστόσο, επειδή ο παρών κανονισμός αποσκοπεί στην περαιτέρω ανάπτυξη του κεκτημένου του Σένγκεν δυνάμει των διατάξεων του τρίτου μέρους του τίτλου IV της συνθήκης για την ίδρυση της Ευρωπαϊκής Κοινότητας, η Δανία, σύμφωνα με το άρθρο 5 του ρηθέντος πρωτοκόλλου, θα αποφασίσει εντός εξαμήνου από την έκδοση του κανονισμού από το Συμβούλιο εάν θα τον μεταφέρει στην εθνική της νομοθεσία.(8) Ο παρών κανονισμός συνιστά ανάπτυξη των διατάξεων του κεκτημένου του Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/EΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και της Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν [5] · ως εκ τούτου, το Ηνωμένο Βασίλειο δεν συμμετέχει στην έκδοσή του και δεν δεσμεύεται από αυτόν ούτε υπόκειται στην εφαρμογή του.(9) Ο παρών κανονισμός συνιστά ανάπτυξη των διατάξεων του κεκτημένου του Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου, της 28ης Φεβρουαρίου 2002 σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν [6] . Ως εκ τούτου, η Ιρλανδία δεν συμμετέχει στην έκδοσή του και δεν δεσμεύεται από αυτόν ούτε υπόκειται στην εφαρμογή του.(10) Όσον αφορά την Ισλανδία και τη Νορβηγία, ο παρών κανονισμός συνιστά ανάπτυξη των διατάξεων του κεκτημένου του Σένγκεν κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω δύο χωρών με την υλοποίηση, την εφαρμογή και την ανάπτυξη του κεκτημένου του Σένγκεν [7] , οι οποίες εμπίπτουν στον τομέα που μνημονεύεται από το άρθρο 1, στοιχείο Α της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες διευθετήσεις της εφαρμογής της εν λόγω συμφωνίας[8].(11) Όσον αφορά την Ελβετία, ο παρών κανονισμός αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, οι οποίες εμπίπτουν στον τομέα του άρθρου 1 σημείο Α της απόφασης 1999/437/ΕΚ σε συνδυασμό με το άρθρο 4 παράγραφος 1 των αποφάσεων του Συμβουλίου 2004/849/ΕΚ[9] και 2004/860/ΕΚ[10].(12) Κατά συνέπεια, ενδείκνυται να τροποποιηθεί καταλλήλως ο κανονισμός (ΕΚ) αριθ. 2252/2004,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 1 του κανονισμού (ΕΚ) αριθ. 2252/2004 τροποποιείται ως εξής:(1) Η παράγραφος 1 αντικαθίσταται από το ακόλουθο κείμενο:«1. Τα διαβατήρια και ταξιδιωτικά έγγραφα που εκδίδουν τα κράτη μέλη πληρούν τα ελάχιστα πρότυπα ασφαλείας που παρατίθενται στο παράρτημα.Τα εν λόγω έγγραφα εκδίδονται ως ατομικά έγγραφα.».(2) Μετά την παράγραφο 2 προστίθεται η ακόλουθη παράγραφος 2α:"2α. Τα ακόλουθα πρόσωπα απαλλάσσονται από την υποχρέωση παροχής δακτυλικών αποτυπωμάτων:(α) ανήλικοι που δεν έχουν συμπληρώσει το έκτο έτος της ηλικίας·(β) πρόσωπα από τα οποία η λήψη δακτυλικών αποτυπωμάτων είναι για πρακτικούς λόγους αδύνατη.».Άρθρο 2Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες,Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος [1] ΕΕ L 385 της 29.12.2004, σ. 1.[2] ΕΕ C της , σ. .[3] ΕΕ C της , σ. .[4] ΕΕ L 385 της 29.12.2004, σ. 1.[5] ΕΕ L 131 της 1.6.2000, σ. 43.[6] ΕΕ L 64 της 7.3.2002, σ. 20.[7] ΕΕ L 176 της 10.7.1999, σ. 36.[8] ΕΕ L 176 της 10.7.1999, σ. 31.[9] ΕΕ L 368 της 15.12.2004, σ. 26-27.[10] ΕΕ L 370 της 17.12.2004, σ.78-79.